stanford-oval/wikipedia huggingface dataset:
Artie Abrams
Vastaanotto

Vastaanotto on ollut pääosin positiivista; Shawna Malcolm arvioi jakson Vitamin D positiivisesti, ja ylisti Artielle annettua huomiota.
Hahmo on myös saanut negatiivista huomiota; jaksossa Wheels, joka keskittyi Artieen ja hänen liikuntakyvyttömyyteensä, liikuntakyvyttömien näyttelijöiden komitea koki sopimattomana valita täysin työkykyisen näyttelijän näyttelemään liikuntakyvytöntä hahmoa. CSI-tähti Robert David Hall kommentoi "luulen, että kyseessä on oikeustoimien pelko, että vammainen ihminen hidastaisi tuotantoa, ja pelko, että katsojat kokisivat olonsa epämukaviksi."
Gleen luoja Brad Falchuk vastasi, että vaikka hän ymmärsi huolen ja turhautumisen vammaisuuden kannalta, McHalella oli laulun- ja näyttelemisen taidot ja karisma, jota roolissa tarvitaan sekä "on vaikeaa sanoa ei jollekin, joka on noin lahjakas". McHale on ilmoittanut, että hänellä on ilo edustaa hahmoa pyörätuolissa ja, että "mielestäni siinä on hienoa se, että vaikka Artie on pyörätuolissa, hän voi tehdä kaiken sen saman mitä muutkin".
Kevin McHale Gleen ensi-iltajuhlassa Santa Monicassa, Kaliforniassa.
Kevin McHale (kuvassa) näyttelee Artie Abramsia ohjelmassa Glee.
Kaarina (nimi)

| Kaarina |
| --- | --- |
Nimipäivä:   
– suomenkielinen:  25. marraskuuta
– ruotsinkielinen:  –
– ortodoksinen:  –
Muunnelmia:  Katariina, Katri, Kaija, Kaisa, Katja
Vastineita eri kielissä:  Carin, Karin, Carina
Nimen alkuperä:  Katariina
Infobox OKNimi-testi OK: 
Kaarina on suomalainen naisen etunimi.
Kaarina-nimen on vuoden 2019 loppuun mennessä saanut 133 506 suomalaista naista ja alle 15 miestä.
Kaarina on suomalainen muoto germaanisten kielten Karin-nimestä, joka on yleinen Ruotsissa, Saksassa ja Norjassa. Karin puolestaan on lyhentynyt muoto Katarinasta, joka taas juontuu kreikkalaisesta Aikaterine-nimestä.
Tunnettuja Kaarinoita > Kuninkaallisia

Kaarina Maununtytär, Karin Månsdotter (1550–1612), Ruotsin kuningatar vuonna 1568
Kaarina Hannuntytär, Karin Hansdotter (1539–1596), Juhana III:n vihkimätön vaimo
Kuvitteellisia Kaarinoita

Kaarina Koskela, Akseli ja Elina Koskelan ainoa tytär Väinö Linnan romaanissa Täällä Pohjantähden alla
Kuussalon Kaarina, mestattu noitana Kangasalla. Kangasalan kirkon seinään muurattu "Verikivi" on legendan mukaan on toiminut Kuussalon Kaarinan mestausalustana. Veripisarat Kangasalan vaakunassa symboloivat tätä tapahtumaa.
Kaarina Löytövaara, yksi Tommi Kinnusen romaanin Neljäntienristeys päähenkilöistä
Kaarina Mäkelä, Valitut Palat -lehden suoramarkkinoinnissa käytetty keksitty nimi
Laulussa "Kankahalla kasvaa kaunis kukkanen, nimeltään Kaarina", (saks. Erika)
Kaarina kirjailijanimenä

Kaarina on myös Esteri Paalasen käyttämä kirjailijanimi.
Tarton offensiivi

Tarton offensiivi tai Tarton taistelu tai Emajoen taistelulähde? oli toisessa maailmansodassa Neuvostoliiton 3. Baltian rintaman hyökkäys Saksan Pohjoisen armeijaryhmän joukkoja vastaan vuonna 1944. Hyökkäyksen päämääränä oli lyödä Saksan 18. armeija ja vallata Tartto, mikä mahdollistaisi Viron nopean miehityksen. Neuvostojohto suunnitteli etenemistä Riianlahdelle, jolloin Narvan ryhmän (saks. Armeeabteilung Narwa) joukot jäisivät mottiin.
Tapahtumat

Hyökkäys alkoi 10. elokuuta 1944, jolloin Neuvostoliiton 67. armeija murtautui kenraali Hans Gollnickin komentaman Saksan XXVIII armeijakunnan puolustuksen läpi vallaten Võrun 13. elokuuta. Murrettu Marienburgin puolustuslinja oli sijainnut välillä Peipsi - Petseri - Alūksne. Narvasta, missä tilanne oli rauhoittunut, siirrettiin saksalaisia joukkoja Tarttoa puolustamaan, ja Tarton eteen yritettiin muodostaa puolustuslinja. Pohjoisen armeijaryhmän kokoama uusi joukko-osasto (Kampfgruppe Wagner) ei kuitenkaan pystynyt estämään panssarivaunujen tukeman puna-armeijan etenemistä. 16. elokuuta neuvostojoukot ylittivät Peipsijärvenselvennä edeten saksalaisten vasempaan sivustaan ja onnistuivat saamaan sillanpääaseman Mehikoorman kylästä. Riiasta Viroon tuodut Strachwitzin panssarijoukot (Panzerkampfgruppe Strachwitz) aloittivat odottamattoman vastahyökkäyksen Sangasten luona, mikä pysäytti venäläisten etenemisen Valgan rintamalla. Rintama vakiintui Väike - Emajoe -linjalle.
Suomesta saapuneet JR 200:n virolaiset vapaaehtoiset liittyivät saksalaisten puna-armeijan vastaiseen puolustustaisteluun sen jälkeen, kun heitä kuljettanut saksalainen laiva oli elokuun puolivälissä saapunut Paldiskiin. Heitä oli noin 1500.
3. Baltian rintaman tykistö aloitti 23. elokuuta keskityksen saksalaisten oikeaan sivustaan Nõon kylään Tarton kaakkoispuolella. Venäläisten panssarivaunut  murtautuivat 24. elokuuta puolustuslinjan läpi, kiersivät Tarton lännestä ja ottivat haltuunsa Käreveren sillan. SS-Sturmbannführer Léon Degrelle improvisoi uuden puolustuslinjan, jonka avulla belgialaisten SS-divisioona Wallonien onnistui vielä estämään Tarton valtauksen. Saksalaiset suunnittelivat tilanteen helpottamiseksi panssarivaunujen iskun venäläisten sivustaan Elvasta. Strachwitzin panssariarmeijakunta  pääsi ilman auto-onnettomuudessa loukkaantunutta komentajaansakin tunkeutumaan syvälle venäläisten asemiin, mutta venäläiset toivat paikalle apujoukkoja, ja vastahyökkäys torjuttiin. 3. Baltian rintaman joukot valtasivat Tarton rajujen katutaistelujen jälkeen 25. elokuuta saaden sillanpään Emajoen pohjoispuolelle, minkä jälkeen Pohjoisen armeijaryhmän esikunta siirsi vastuun puolustuksesta uudella Emajoen linjalla kenraali Wilhelm Hasselle ja Saksan II armeijakunnalle. Venäläiset etenivät Tartosta 30 kilometriä eteenpäin ja uhkasivat armeijaryhmä Narvan selustaa.
Saksalaiset ja virolaiset joukot aloittivat elokuun 28. päivänä vastahyökkäyksen Emajoen eteläpuolella tuhoten kaksi neuvostojoukkojen sillanpäätä ja yrittivät vallata Tarton takaisin 4.–6. syyskuuta 1944 edeten kaupungin pohjoisosiin, mutta neljä Neuvostoliiton kivääridivisioonaa torjuivat yrityksen. Taistelun seurauksena Viron kansallismuseo tuhoutui ja Tarton yliopisto kärsi 40 miljoonan ruplan vahingot.
Seuraukset

Puna-armeija käynnisti 14. syyskuuta Baltian offensiivin. Saksan Armeijaryhmä Narvan joukot vetäytyivät Latviaan 17. syyskuuta operaatio Asterissa.
999 (yhtye)

| 999 |
| --- | --- |

Tiedot
Toiminnassa:  1976–
Tyylilaji:  Punk
Kotipaikka:  Lontoo
Laulukieli:  Englanti
Jäsenet:  Nick Cash (sanat, kitara) Guy Days (sanat, kitata) Pablo LaBritain (rummut) Arturo Bassick (basso)
Entiset jäsenet:  Jon Watson (basso) Danny Palmer (basso) Ed Case (rummut)
Aiheesta muualla
Kotisivut
Infobox OKNimi-testi OK: 
999 on englantilainen punkyhtye, joka perustettiin Lontoossa vuonna 1976.lähde?
Diskografia

999 (1978)
Separates (1978)
High Energy Plan (1979)
Biggest Prize in Sport (1980)
Biggest Prize in Sport (live) (1980)
Concrete (1981)
13th Floor Madness (1984)
Face to Face (1985)
In Case of Emergency (1986)
Lust Power and Money (1987)
The Cellblock Tapes (1990)
You Us It! (1993)
Scandal in the City (1997)
Takeover (1998)
Dancing In The Wrong Shoes (1999)
Death in Soho (2007)
Bish! Bash! Bosh! (2020)
Leopard 6 Litre Roadster

Leopard 6 Litre Roadster
Leopard 6 Litre Roadster on puolalaisen Leopard Automobilen Mielecissä, Puolassa rakentama kaksipaikkainen avourheiluautomalli. Se on klassisesti muotoiltukenen mukaan? ja muistuttaa 1930-luvun mersujakenen mukaan?.
Autossa on 5967 cc alumiinilohkoinen LS-2 V8 -moottori, jossa on tehoja 405 hp (@ 6000 rpm) ja vääntöä 542 Nm (@ 4400 rpm). 0–100 km/h kiihdytys onnistuu 4 sekunnissa ja huippunopeus on sähköisesti rajoitettu 250 km/h.lähde?
Aiheesta muualla

Wikimedia Commonsissa on kuvia tai muita tiedostoja aiheesta .
Leopard Automobile
Yomi

Yomi tarkoittaa seuraavia asioita
Yomi Oyj, entinen Keski-Suomen Puhelin, yhdistynyt Elisaan.
Yomi (šintolaisuus), japanilaiseen kansanuskontoon pohjautuvan šintolaisuuden helvetti.
Yomi, japanilaisen Nightmare-yhtyeen vokalisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yomi”, voi hakea sivunnimihaulla, laajalla sivunnimihaulla tai tekstihaulla.
Heidi Lindén

| Heidi Lindén |
| --- | --- |

Henkilötiedot
Syntynyt: Helsinki
Ammatti:  Elokuvaohjaaja
Näyttelijä
Taiteilijanimet:  Heta Lindén
Palkinnot
 Vuoden Lyyti 
Aiheesta muualla
Viralliset kotisivut
IMDb
Elonet
Heidi Lindén on suomalainen ohjaaja, näyttelijä, käsikirjoittaja ja tuottaja.
Ura

Lindén aloitti uransa näyttelijänä. Hän esiintyi Zaida Bergrothin elokuvassa Lasileuka. Lindén tuotti ensimmäisen koko pitkän elokuvansa Pystyssä (engl. Indebted) vuonna 2012. Elokuva voitti parhaan esikoiselokuvan palkinnon Lontoon Raindance-elokuvajuhlilla 2012. Lindén esitti elokuvassa myös yhden päärooleista (Ellin roolin).
Lindén on opiskellut näyttelijäntyötä Suomessa Tampereen yliopiston Näyttelijäntyön laitoksella sekä elokuvaohjausta Helsingissä Aalto-yliopiston taiteiden ja suunnittelun korkeakoulussa. Hän on teatteritaiteen maisteri Tampereen yliopistosta (2008) ja taiteen kandidaatti Aalto-yliopistosta (2017). Lindénin maisterivaiheen opinnäytetyö Av-alan renessanssi 2020 -monialaisuus taiteellisessa työssä on hyväksytty Aalto-yliopistossa vuonna 2020.
Aikaisemmin Lindén opiskeli jazzia Helsingin Pop & Jazz Konservatoriossa.
Linden näyttelee Napapiirin sankarit 3 -elokuvassa 2017.
Lindén näyttelee TV- sarjoissa Sorjonen, Koukussa, Mustat Lesket, Hinnalla Millä Hyvänsä ja Toisen kanssa. Lindén näytteli 32-osaisessa Radio Millennium -televisiosarjassa (Yle TV2) Jennyn roolia. Lindén on työskennellyt muun muassa Lilla Teaternilla, Helsingin kaupunginteatterissa, Moskito Televisionilla, Zodiak Entertainmentilla, Peacock-teatterissa, Aleksanterin teatterissa ja Ylellä.
Lindén on ohjannut näytelmiä Linnateatteriin, Turkuun.
Lindenin ohjaustyö "Täg me in Tinder" (elokuva), sai ensi iltansa keväällä 2016.
Ura > Me Too -kampanja

Lindénin Aalto-yliopistoon tekemä lopputyö ”Pelkoa ja inhoa naisena Suomen elokuva-alalla vuonna 2016” tuli julkisuuteen syksyllä 2017, kun Harvey Weinsteinin tapauksesta liikkeelle lähtenyt Me Too -kampanja levisi Suomeen. Lindén kertoi julkisuudessa, että materiaalissa toistuu noin 5–10 nimeä. Tästä tulee nimi ”Lindénin lista”. Lopputyötään varten Lindén haastatteli viittätoista naista. Lokakuussa 2018 julkaistuun #Metoo-vallankumous -kirjaansa hän kertoi saaneensa tietoja yli 150 naiselta.
Toimittaja Arja Paananen oikaisi Ilta-Sanomissa Lindénin tietoja: mainittu lopputyö ei ole gradu vaan kandidaatintyö, ja häirintäkertomuksensa tapahtumahetkellä hän oli 19-vuotias eikä 17-vuotias.
Naisasialiitto Unioni nimitti Lindénin vuonna 2018 Vuoden Lyytiksi. Nimitys on vuosittain myönnettävä tunnustus ansiokkaasta tasa-arvotyöstä.
Aiheesta muualla

Virallinen kotisivu
Heidi Lindén Internet Movie Databasessa. (englanniksi)
Heidi Lindén Elonetissä.
| --- | --- |
Auktoriteettitunnisteet: Henkilöt :  Ritva  Elonet
WPS

WPS voi tarkoittaa ainakin seuraavia:
Women’s Professional Soccer, Yhdysvalloissa pelattua naisten jalkapalloliigaa
Web Processing Service, rajapinta paikkatietoprosessien ajamiseksi tietoverkon yli
Wi-Fi Protected Setup, Wi-Fi-verkkojen turvallisuusstandardi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”WPS”, voi hakea sivunnimihaulla, laajalla sivunnimihaulla tai tekstihaulla.
Niinisaari (Puumala)

Niinisaari
| --- | --- |
Sijainti:  Puumala Etelä-Savo Suomi
Vesialue:  Saimaa: varsinainen Saimaa
Korkein kohta:  128 m mpy. 
Pinta-ala:  10,35 km²  
| --- | --- |
Asukasluku:  noin 36 
Asutuskeskukset:  Niinisaari
muokkaa - muokkaa wikitekstiä - muokkaa Wikidataa
Niinisaari on saari varsinaisella Saimaalla ja kylä Puumalassa Etelä-Savossa.
Virkistystoimintaa

Niinisaaressa on runsaasti lomahuviloita ja -mökkejä ja saarella käy myös päivämatkalaisia. Retkeilijöiden on mahdollista tutustua esimerkiksi sepän työhön Hanhiniityn pajalla, viinin valmistukseen Temolan viinitilalla, aterioida ravintola Niinipuussa ja tutustua 1900-luvun alun maatilaan Liehtalan ekomuseossa.
Historiaa

Puhelinyhteys Niinisaareen vedettiin 1951. Sähköt saareen saatiin 1963.
Vuonna 2009 oli saarella 39 asukasta, vapaa-ajan asuntoja oli 81 ja niissä asukkaita 324.
Aiheesta muualla

Puumalan kunnan kotisivut
Hanhiniityn pajan kotisivut
Okkolan lomamökkien kotisivut
Temolan viinitilan kotisivut
Saimaa Canoeing kotisivu
Carl-Kristian Rundman

| Carl-Kristian Rundman> Henkilötiedot |
| --- | --- |
Syntynyt: 7. joulukuuta 1960 (ikä 63) Helsingin maalais­kunta
Ammatti:  näyttelijä
Puoliso:  Niina Nurminen (vih. )
Näyttelijä
Aktiivisena:  1986–
Merkittävät roolit:  Puhtaat valkeat lakanat
Palkinnot
 Parhaan mies­näyttelijän Venla   2010 Helppo elämä 
Aiheesta muualla
IMDb 
Elonet
Carl-Kristian Rundman (s. 7. joulukuuta 1960 Helsingin maalais­kunta) on suomalainen näyttelijä.
Ura

Rundman on koulutukseltaan teatteri­taiteen maisteri. Hän on näytellyt television ja elo­kuvien lisäksi myös teattereissa, muun muassa Helsingin Kaupunginteatterissa ja Lilla Teaternissa.
Rundman palkittiin vuonna 2010 Veikko Aaltosen ohjaamasta Helppo elämä -sarjasta parhaan mies­näyttelijän Venlalla. Samasta roolista Rundman voitti myös parhaan mies­pää­osan palkinnon Soulin kansain­välisillä draama­festivaaleilla.
Yksityiselämä

Rundmanin avio­puoliso on näyttelijä Niina Nurminen ja heillä on kaksi lasta. Äidin­kielenään Rundman puhuu suomea ja ruotsia.
Rundman loukkaantui vakavasti autokolarissa Helsingissä marraskuussa 2023 saaden selkäydinvaurion aiheuttaneen kaularankavamman sekä useita luunmurtumia. Hänen vatsalihaksensa olivat repeytyneet ja sisäelimiä hajonnut. Hänet leikattiin ja hän oli viisi päivää vaivutettuna koomaan. Rundman kuitenkin kuntoutui hyvin onnettomuudesta.
Aiheesta muualla

Carl-Kristian Rund­man (haku­tulos) Yle.
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Elonet  Yle  Uppslagsverket Finland
QNX

| QNX Neutrino |
| --- | --- |

Julkaistu:  1982
Viimeisin vakaa versio:  7.1 (2020)
Ytimen tyyppi:  Mikroydin, RTOS
Suoritintuki:  Intel 8088, x86, MIPS, PowerPC, SH-4, ARM, StrongARM, XScale
Lähdekoodimalli:  jaettu lähdekoodi
Lisenssi:  kaupallinen
Infobox OKNimi-testi OK: 
QNX (ent. Quantum UNIX, QUNIX) on reaaliaikainen (RTOS) Unixin kaltainen käyttöjärjestelmä. Nimi muutettiin nykyiseen muotoon Unix-tavaramerkin silloisen omistajan AT&T:n pyynnöstä.
Käyttöjärjestelmän ensimmäisen version toteutti yrityksen toinen perustaja Dan Dodge ja se julkaistiin vuonna 1982. Ensimmäistä versiota ajettiin Intel 8088-suorittimella. QNX:ssä on POSIX-tuki.
QNX Neutrino mikroydin on toteutettu pääasiallisesti C-kielellä.
Research In Motion (RIM) osti QNX Software Systems yhtiön vuonna 2006. Vuonna 2007 ilmoitettiin mikroytimen lähdekoodin julkaisemisesta. Kaupallinen käyttö kuitenkin vaati edelleen rojaltimaksuja, mutta rajatut ei-kaupalliset tahot saivat pääsyn kehitystyökaluihin. Pääsy lähdekoodeihin lopetettiin pian ja suljettiin uudelleen RIM:n ostettua QNX:n.
BlackBerry ja Renesas Electronics ovat julkistaneet aikomuksen kehittää itseajavaa autoa perustuen QNX teknologiaan.
Tekniikka

QNX on asiakas-palvelin-arkkitehtuurin käyttöjärjestelmä mikroytimellä. Selkeyden vuoksi käyttöjärjestelmään yleensä viitataan koko nimellä QNX Neutrino erottaakseen sen yhtiönimestä.
Asiakas-palvelin-arkkitehtuurin käyttöjärjestelmänä QNX hyödyntää alkuperäistä ideaa ajaa suurinta osaa käyttöjärjestelmästä suojatuissa prosesseissa suoritettavia ohjelmistoja, jotka tunnetaan palvelimina tai moduuleina. Tämä eroaa perinteisistä monoliittisista käyttöjärjestelmistä, joissa käyttöjärjestelmä toimii suurena yksittäisenä ohjelmistona, jolla on erityisiä ominaisuuksia. QNX:n tapauksessa palvelimien/moduulien käyttö antaa käyttäjien (kehittäjien) kytkeä pois toimintoja, joita he eivät tarvitse, ilman että muuttaisivat käyttöjärjestelmän arkkitehtuuria tai käyttöjärjestelmää itsessään.
Aiheesta muualla

QNX Software
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:QNX
Käännös suomeksi
Hindawi

Hindawi oli luonnontieteen, tekniikan ja lääketieteen aloilla toiminut kaupallinen tiedekustantamo. Se julkaisi yli 230 vertaisarvioitua tiedejulkaisua sekä muutamia tieteellisiä monografioita. Niissä ilmestyi vuosittain noin 20 000 artikkelia. Kaikki tiedejulkaisujen artikkelit olivat vuonna 2007 avoimesti saatavia ja julkaistu avoimella lisenssillä (CC-BY). Artikkelien kirjoittajilta tai hänen taustataholtaan perittiin kuitenkin julkaisukohtaisesti vaihteleva julkaisumaksu (engl. APC eli article processing charge).
Kustantamon perustivat Egyptissä vuonna 1997 Ahmed Hindawi ja hänen vaimonsa Nagwa Abdel-Mottaleb. Ahmed Hindawi perusti vuonna 2013 Lontoossa Hindawi Ltd:n, jonka omistukseen kustantamo siirtyi vuoteen 2017 mennessä. Vuonna 2021 tiedekustantamo John Wiley & Sons osti Hindawin. Yhtiön päätoimipaikaksi tuli Lontoo.
Joulukuussa 2023 Wiley ilmoitti lopettavansa Hindawi-brändin käytön. Wiley havaitsi ongelmia Hindawin julkaisuissa ja poisti 11 300 artikkelia. Lisäksi Wiley lopetti 19 julkaisua, joista Hindawi oli vastuussa. Toukokuussa 2023 lopetettiin neljä julkaisua, koska "artikkelitehtaat" (engl. paper mill) vaikuttivat niihin merkittävästi. Joistakin julkaisuista oli löydetty "merkityksetöntä hölynpölyä", ja vertaisarvioinnin manipuloinnista löytyi viitteitä. Yhdessä tapauksessa artikkeli oli kopioitu ja julkaistu eri tekijänimillä. Julkaisija asetti kiellon useille sadoille kirjoittajille.
Wiley julkaisi joulukuussa 2023 artikkelin "Tackling publication manipulation at scale: Hindawi’s journey and lessons for academic publishing".
Toukokuussa 2023 lopetettiin neljä julkaisua:
Computational and Mathematical Methods in Medicine
Journal of Healthcare Engineering
Journal of Environmental and Public Health
Computational Intelligence and Neuroscience
Web of Sciencesta poistettiin 19 julkaisua, koska ne eivät täyttäneet laatuvaatimuksia:
Advances in Materials Science and Engineering
Biomed Research International
Computational and Mathematical Methods in Medicine
Computational Intelligence and Neuroscience
Contrast Media & Molecular Imaging
Disease Markers
Education Research International
Evidence-Based Complementary and Alternative Medicine
Journal of Environmental and Public Health
Journal of Healthcare Engineering
Journal of Nanomaterials
Journal of Oncology
Mathematical Problems in Engineering
Mobile Information Systems
Oxidative Medicine and Cellular Longevity
Scanning
Scientific Programming
Security and Communication Networks
Wireless Communications & Mobile Computing
Käännös suomeksi
Jakostenkallion tuulivoimapuisto

| Jakostenkallion tuulivoimapuisto |
| --- | --- |
Valtio:  Suomi
Sijainti:  Sievi
Rakentaminen alkoi:  2020 
Sähköverkkoon:  2021 
Valmistunut:  2021 
Perustaja:  ABO Energy & Infinergies Finland 
Rakennuttaja:  ABO Energy 
Omistaja:  Luxcara 
Operaattori:  Abo Wind Services 
Tuulivoimapuisto
Tyyppi:  maatuulivoimalaitos
Sähköasema:  1
Korkeus:  97–117 m 
Pinta-ala:  2,1 km² 
Tuulivoimalat:  1 × Vestas V150 (4,2 MW)  6 × Vestas V150 (4,3 MW)
Kapasiteetti:  30 MW  
  [ ohje ]  
Jakostenkallion tuulivoimapuisto on Pohjois-Pohjanmaalla Sievin Jokikylän Jakostenkallioilla sijaitseva tuulivoimapuisto, jossa toimii 7 tuulivoimalaitosta. Niiden kokonaiskapasiteetti on 30 megawattia. Tuulivoimapuiston on rakentanut ABO Energy, sen omistaa Luxcara, jonka tytäryhtiö Sievi Jakostenkallio Tuulivoima Oy on, ja sitä operoi ABO Wind Services.
Tuulivoimapuisto kutsutaan toisinaan nimellä Jakoistenkallion tuulivoimapuisto.
Yleistä

Tuulipuisto sijaitsee noin 11 km Sievinkylästä itään Jokikylän läpi virtaavan Vääräjoen itäpuolella. Voimala-alueen koillisreunaa seuraa Nivalan kuntaraja. Voimala-alueen sisäosat ovat metsämaata, mutta reunoilla sijaitsee pieniä peltomaita. Voimala-alue sijaitsee Tiitisenkankaan, Pieninevan, Jakostenkallioiden ja Linttinevankankaan seuduilla. Tuulipuiston pituus on 2,4 kilometriä, leveys 1,5 kilometriä, ja kaikki voimalaitokset sisällensä sulkevan alueen pinta-ala on 2,1 neliökilometriä. Voimaloiden huoltotie alkaa Patakorven kulmakunnalta, jossa sijaitsee eteläpuolella kulkevalta valtatieltä 28 alkava metsäautotien tienhaara.
Tuulivoimalaitokset ovat tanskalaisen Vestaksen valmistamaa V150-mallia, jonka tuuliturbiinin halkaisija 150 metriä. Yksi voimaloista on kapasiteetiltaan 4,2 megawattia ja sen napakorkeus on 135. Muiden voimaloiden kapasiteetti on 4,3 megawattia ja napakorkeus 137 metriä. Voimalat sijaitsevat 97–117 metrin korkeudella mpy. Voimaloiden tuottama sähkö johdetaan maakaapeleissa alueen luoteispuolella sijaitsevalle sähköasemalle. Sieltä tuotettu sähkö johdetaan ohi kulkevaan siirtolinjaan, joka on osa kantaverkkoa.
Historiaa > Suunnittelu

ABO Energy ja Infinergies Finland alkoivat yhdessä suunnitella tuulivoimapuistoa vuonna 2011. Tuulivoimapuiston hallintoa varten perustettiin elokuussa 2013 yhtiö Sievi Jakostenkallio Tuulivoima Oy. Alueella suoritettiin tuulimittauksia vuosina 2013–2014. Infinergies jättäytyi jossakin vaiheessa suunnittelusta pois. Sievin kunnan kanssa alkoi yhteissuunittelu, jonka tuloksena syntyi lainvoimainen osayleiskaava tuulivoimapuistolle vuonna 2016. Kaikille tuulivoimaloille oli hyväksytty lainvoimaiset rakennusluvat vuoden 2017 aikana.
Rakennusluvat kuitenkin vielä päivitettiin vuoden 2018 aikana. Rakennuslupaehtoihin oli sisällytetty jäävaaran ilmoitusjärjestelmän asennus. Siinä siipiin tai voimalan rakenteisiin jäätyneiden jääpaakkujen tippumisesta varoitettaisiin ympäristössä liikkuva tosiaikaisesti. Kun kaikki oli valmista, oli enää löydettävä hankkeen rahoittaja. Helmikuussa 2020 ilmoitettiin Luxcaran mukaan tulosta. ABO Energy ja Luxcara sopivat rakentavansa yhdessä Välikankaan tuulivoimapuiston Haapajärvellä, Ilosjoen tuulivoimapuiston Pihtiputaalla ja tämän tuulivoimapuiston. Samassa yhteydessä julkaistiin Vestaksen kanssa solmittu kauppa, jolla hankittiin näihin kaikkiin tuulivoimalaitokset. Jakostenkallion tuulivoimapuistoa alettiin rakentamaan lokakuussa 2020. Sen urakoi "avaimet käteen" -periaatteella Keski-Suomen Betonirakenne Oy. Rakentamiseen kuuluivat rakentamisen suunnittelu, tiestön ja nostokenttien, voimaloiden perustusten valaminen, sähköaseman, maakaapeloinnin ja muuntajien rakentaminen. Urakka valmistui marraskuussa 2021. Vestas toimitti tuulivoimalaitokset osina paikoilleen. Tuulivoimalaitokset alettiin pystytyttää kesällä ja urakka oli valmis joulukuussa 2021. Vestas vastasi niiden pystytyksen jälkeisestä toimintakuntoon saattamisesta vuoden 2021 aikana.